CELEX: 62016TN0334
Language: sk
Date: 2016-06-20 00:00:00
Title: Vec T-334/16 P: Odvolanie podané 20. júna 2016: FN, FP a FQ proti rozsudku Súdu pre verejnú službu z 11. apríla 2016 vo veci F-41/15 DISS II, FN a iní/CEPOL

22.8.2016   
            
            
               SK
            
            
               Úradný vestník Európskej únie
            
            
               C 305/45
            
         Odvolanie podané 20. júna 2016: FN, FP a FQ proti rozsudku Súdu pre verejnú službu z 11. apríla 2016 vo veci F-41/15 DISS II, FN a iní/CEPOL
   (Vec T-334/16 P)
   (2016/C 305/61)
   Jazyk konania: angličtina
   
      Účastníci konania
   
   
      Odvolatelia: FN (Budapešť, Maďarsko), FP (Bratislava, Slovensko), FQ (Les Fonts Benitachell, Španielsko) (v zastúpení: L. Levi a A. Blot, advokáti)
   
      Ďalší účastník konania: Európska policajná akadémia (CEPOL)
   
      Návrhy
   
   Odvolatelia navrhujú, aby Všeobecný súd:
   
               —
            
            
               zrušil rozsudok Súdu pre verejnú službu z 11. apríla [2016] vo veci F-41/15 DISS II, FN a iní/CEPOL, a v dôsledku toho,
            
         
               —
            
            
               zrušil rozhodnutie CEPOL č. 17/2014/DIR z 23. mája 2014, ktorým sa rozhodlo o premiestnení CEPOL-u do Budapešti, Maďarsko od 1. októbra 2014 a informovaní odvolateľov, že „Nesplnenie tohto pokynu sa bude považovať za výpoveď s účinnosťou k 30. septembru 2014“,
            
         
               —
            
            
               zrušil rozhodnutia CEPOL z 28. novembra 2014 o zamietnutí sťažností odvolateľov podaných od 8. do 21. augusta 2014 proti rozhodnutiu z 23. mája 2014,
            
         
               —
            
            
               zaviazal CEPOL na náhradu vecnej škody a morálnej ujmy spôsobenej odvolateľom,
            
         
               —
            
            
               zaviazal CEPOL na náhradu trov odvolateľov v tomto konaní aj v konaní vo veci F-41/15 DISS II.
            
         
      Odvolacie dôvody a hlavné tvrdenia
   
   Na podporu svojho odvolania odvolatelia uvádzajú tri odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení pri uplatnení článku 47 Podmienok zamestnávania ostatných zamestnancov Európskej únie (PZOZ).
            
         
               2.
            
            
               Druhý odvolací dôvod je založený na údajnom nesprávnom právnom posúdení pri výklade zmluvných ustanovení, zaväzujúcich odvolateľov a CEPOL, a práv nadobudnutých odvolateľmi, skreslení skutkového stavu, porušení povinnosti odôvodnenia, porušení zásady rovnosti zaobchádzania a nesprávnom právnom posúdení pri uplatnení zásady riadnej správny vecí verejných a náležitej starostlivosti.
            
         
               3.
            
            
               Tretí odvolací dôvod je založený na nesprávnom právnom posúdení pri rozhodovaní o žiadostiach odvolateľov na náhradu škody.